પાટણ સિધ્ધપુર, ચાણસ્મા,રાધનપુર શંખેશ્વર, હારીજ અને સરસ્વતી તાલુકાના નહીવત સમાન અડધા ઇંચથી પણ ઓછો વરસાદ વરસ્યો છે અને સાંતલપુર અને સમીમાં મેઘરાજાએ હજુ સુધી દેખાવો પણ ના દેતા કોરા ધાકોર જોવા મળી રહ્યા છે ત્યારે સવારથી જ જીલ્લામાં આકાશમાં વરસાદી કાળા ડીબાંગ વાદળો ઘેરાયા બાદ વરસાદ લોકોને હાથતાળી આપી રહ્યો છે અને અસહ્ય બફારા વચ્ચે જીલ્લા વાસીઓ મેઘરાજાની આશાએ મીટ માડીને રાહ જોઇ રહ્યા છે. જીલ્લામાં ખેડૂતો સહીત જીલ્લા વાસીઓ કાગડોળે મેઘરાજાની આસમાનમાં મીટ માંડીને બેઠા છે ત્યારે વરસાદ હાથતાળી આપી રહ્યો છે ત્યારે સીઝનની હાલ સુધીમાં જીલ્લામાં ૭ તાલુકામાં ફક્ત સરેરાશ ૪૧ મીમી વરસાદ નોધાયો છે ત્યારે સમી અને સાંતલપુર તાલુકા કોરા ધાકોર રહેવા પામ્યા છે. વાવણી લાયક વરસાદ નહી થતા ખેડૂતોમાં નિરાશા વ્યાપી છે.